ไฟแนนช์ทูเดย์
สมชัย สัจจพงษ์ ปลัดการคลัง ไล่บี้ผู้บริหารกรมภาษี โดยเฉพาะกรมสรรพากรให้เพิ่มประสิทธิภาพการเก็บภาษีที่พบว่ายังมีการรั่วไหลอีกมาก
6 เม.ย. 2560

- สมชัย สัจจพงษ์ ปลัดการคลัง ไล่บี้ผู้บริหารกรมภาษี โดยเฉพาะกรมสรรพากรให้เพิ่มประสิทธิภาพการเก็บภาษีที่พบว่ายังมีการรั่วไหลอีกมาก ตัวอย่างที่เห็นได้ชัดคือ การขอคืนภาษีมูลค่าส่งออกปลอมที่สร้างความเสียหายหลายพันล้านบาทในอดีต หรือจะเป็นการเก็บภาษีหุ้นจากอดีตนายกรัฐมนตรีกว่าหมื่นล้านบาท ที่เกือบพลาดปล่อยให้หลุดมืออย่างไม่มีเหตุผลต้องลุ้นกันต่อไปว่าการเก็บภาษีหุ้นหากสู้กันถึงชั้นศาลแล้วกรมสรรพากรชนะ และผู้เสียภาษีไม่ยอมจ่าย กรมสรรพากรจะส่งเรื่องให้ ปปง. ยึดทรัพย์อดีตนายกฯ ฐานเลี่ยงไม่จ่ายภาษีเกิน 10 ล้านบาท หรือไม่- ขณะที่ สมชายพูลสวัสดิ์ อธิบดีกรมสรรพสามิต ตอนนี้เนื้อหอมผู้ประกอบการขอเข้าพบทำความเข้าใจกฎหมายภาษีสรรพสามิต ที่จะมีการกำหนดอัตราการเก็บภาษีใหม่ ซึ่งทำให้ต้องการรู้ข้อมูลเพื่อมาวางแผนทางธุรกิจ